Nafarroako Parlamentuko Mahaiak, 2021eko ekainaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, eremu ez euskaldunean funtzio publikoan sartzeko hizkuntzak merezimendu gisa baloratzeko irizpideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Foru Araubideko Batzordean izapidetzea.

Iruñean, 2021eko ekainaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakari María Chivite Navascués andreak Foru Araubideko Batzordean ahoz erantzun dezan:

Galdera heldu den ekainaren 15erako deituta dagoen Foru Araubideko Batzordearen bilkuran egin ahal izatea eskatzen dut.

Nafarroako Gobernuak zer irizpide darabil eremu ez euskaldunean funtzio publikoan sartzeko euskararen ezagutza merezimendu gisa baloratzen ez uzteko eta, aldiz, frantsesez, ingelesez edo alemanez jakitea bai?

2021eko ekainaren 8an

Foru parlamentaria: Bakartxo Ruiz Jaso